शृंखला की कड़ियाँ - विकिपीडिया

# शृंखला की कड़ियाँ

### विकिपीडिया, एक मुक्त ज्ञानकोष से

शृंखला की कड़ियाँ
मुखपृष्ठ
रचयिता: | महादेवी वर्मा
प्रकाशक: | राधाकृष्ण प्रकाशन
प्रकाशन तिथि: | 1942
भाषा: | हिंदी
देश: | भारत
विषय: | गद्य साहित्य
शैली: | निबंध
मीडिया प्रकार: | लेख संग्रह
ISBN: | HB-01889

शृंखला की कड़ियाँ महादेवी वर्मा के समस्या मूलक निबंधों का संग्रह है। स्त्री-विमर्श इनमें प्रमुख हैं। डॉ. हृदय नारायण उपाध्याय के शब्दों में, "आज स्त्री-विमर्श की चर्चा हर ओर सुनाई पड़ रही है। महादेवी ने इसके लिए पृष्ठभूमि बहुत पहले तैयार कर दी थी। सन्‌ १९४२ में प्रकाशित उनकी कृति श्रृंखला की कड़ियाँ सही अर्थों में स्त्री-विमर्श की प्रस्तावना है जिसमें तत्कालीन सामाजिक परिस्थितियों में नारी की दशा, दिशा एवं संघर्षों पर महादेवी ने अपनी लेखनी चलायी है।" [१] इसमें ऐसे निबंध संकलिक किये गये हैं जिनमें भारतीय नारी की विषम परिस्थिति को अनेक दृष्टि-बिन्दुओं से देखने का प्रयास किया गया है।[२] युद्ध और नारी नामक लेख में उन्होंने युद्ध स्त्री और पुरुष के मनोविज्ञान पर गंभीर, वैश्विक और मौलिक चिंतन व्यक्त किया है। इसी प्रकार नारीत्व और अभिशाप’ में वे पौराणिक प्रसंगों का विवरण देते हुए आधुनिक नारी के शक्तिहीन होने के कारणों की विवेचना करती हैं। [३]

अंग्रेज़ी अनुवाद का मुखपृष्ठ

पुस्तक से कुछ पंक्तियाँ- ‘‘भारतीय नारी जिस दिन अपने सम्पूर्ण प्राण-आवेग से जाग सके, उस दिन उसकी गति रोकना किसी के लिए सम्भव नहीं। उसके अधिकारों के सम्बन्ध में यह सत्य है कि वे भिक्षावृत्ति से न मिले हैं, न मिलेंगे, क्योंकि उनकी स्थिति आदान-प्रदान योग्य वस्तुओं से भिन्न है। समाज में व्यक्ति का सहयोग और विकास की दिशा में उसका उपयोग ही उसके अधिकार निश्चित करता रहता है। किन्तु अधिकार के इच्छुक व्यक्ति को अधिकारी भी होना चाहिए। सामान्यतः भारतीय नारी में इसी विशेषता अभाव मिलेगा। कहीं उसमें साधारण दयनीयता और कहीं असाधारण विद्रोह है, परंतु संतुलन से उसका जीवन परिचित नहीं।..."[४]

सोहनी नीरा कुकरेजा द्वारा इसका अंग्रेज़ी अनुवाद लिंक्स इन द चेन नाम से किया गया है। [५]

1. ↑ महादेवी वर्मा: दिव्य अनुभूतियों की निर्धूम दीपशिखा (एचटीएम)। साहित्य कुंज। अभिगमन तिथि: 10 जुलाई, 2007।
2. ↑ श्रृंखला की कड़ियाँ (पीएचपी)। पुस्तक डॉट ऑर्ग। अभिगमन तिथि: 10 जुलाई, 2007।
3. ↑ गद्यकार महादेवी वर्मा और नारी विमर्श (एचटीएम)। साहित्यकुंज। अभिगमन तिथि: 10 जुलाई, 2007।
4. ↑ वर्मा, महादेवी। शृंखला की कड़ियाँ। नई दिल्ली, भारत: राधाकृष्ण प्रकाशन। HB-01889। अभिगमन तिथि: 10 जुलाई, 2007।
5. ↑ लिंक्स इन द चेन (अंग्रेज़ी) (एएसपी)। गो बुक्श शॉपिंग। अभिगमन तिथि: 10 जुलाई, 2007।

दे • वा • ब
महादेवी वर्मा की कृतियाँ

## कविता संग्रह

नीहार | रश्मि | नीरजा | सांध्यगीत | दीपशिखा | दीपगीत | सप्तपर्णा | प्रथम आयाम | अग्निरेखा | परिक्रमा | सन्धिनी | यामा | आधुनिक कवि महादेवी | आत्मिका | नीलांबरा

## गद्य साहित्य

रेखाचित्र: अतीत के चलचित्र | स्मृति की रेखाएं; संस्मरण: पथ के साथी | मेरा परिवार | संस्मरण; चुने हुए भाषणों का संकलन: संभाषण ; निबंध: शृंखला की कड़ियां | विवेचनात्मक गद्य | साहित्यकार की आस्था तथा अन्य निबंध; ललित निबंध: क्षणदा; कहानियाँ: गिल्लू
"http://hi.wikipedia.org../../../%E0%A4%B6/%E0%A5%83/%E0%A4%82/%E0%A4%B6%E0%A5%83%E0%A4%82%E0%A4%96%E0%A4%B2%E0%A4%BE_%E0%A4%95%E0%A5%80_%E0%A4%95%E0%A4%A1%E0%A4%BC%E0%A4%BF%E0%A4%AF%E0%A4%BE%E0%A4%81.html" से लिया गया

श्रेणियाँ: साहित्य | गद्य | महादेवी वर्मा | हिन्दी साहित्य

##### Views

- लेख
- संवाद
- Current revision

##### योगदान

- विकिपीडिया के बारे में
- सहायता
- नये पन्ने
- दान

##### खोजें